Guantanamo: Disa nga të ndaluarit mund të mbahen pafundësisht
Në  Guantanamo ka 229 të ndaluar. Nuk është ende e qartë se sa do të lirohen, sa dalin para gjykatave apo sa do të  mbeten të ndaluar.
Një zyrtar i administratës së presidentit Obama u tha senatorëve amerikanë në fillim të javës se disa nga të ndaluarit në gjirin Guantanamo mesa duket do të mbahen përgjithmonë nëse përbëjnë kërcënim. Zyrtari foli gjatë një seance dëgjimore në Komisionin e Senatit për Shërbimet e Armatosura. Komentet ngjallën kritika nga demokratët dhe grupet e të drejtave të njeriut. Në qendrën e ndalimit në Guantanamo ndodhen personat e vetshpallur si organizatorë të sulmeve të 11 shatorit si dhe të dyshuar të tjerë terroristë. Gjatë javës së parë në punë, presidenti Barak Obama nënshkroi një urdhër ekzekutiv për ta mbyllur burgun deri në janar të vitit 2010. Plani i presidentit Obama ishte që disa të ndaluar të dilnin para gjykatave federale dhe të tjerët para komisioneve ushtarake ndërkohë që të tjerë të transferoheshin në vende të tjera. Por në seancën dëgjimore avokati i Departamentit të Mbrojtjes Xheh Xhonson tha se një grup të ndaluarish do të mbeten pas hekurave të qelive. Ai tha se ndonjë i ndaluar edhe nëse del i pafajshëm mund të mbahet pafundësisht. Xho Beker është nëndrejtor i organizatës Human Rights Watch. Komuniteti ndërkombëtar e kritikoi presidentin Bush për mbajtjen e të dyshuarve si terroristë pa i gjykuar ata. Disa thanë se kjo e dobësoi besueshmërinë e Amerikës. Presidenti Obama ka thënë e Amerika duhet ta respektojë kushtetutën dhe vlerat amerikane. Ai gjithashtu pat thënë se do të punonte nga afër me Kongresin dhe gjykatat për të gjetur një plan për të ndaluarit. Njëlloj si presidenti Bush, zoti Obama thotë se komisionet ushtarake do të gjykojnë disa të ndaluar. Por sipas Shtëpisë së Bardhë, informacionet e marra gjatë torturave nuk do të lejohen si fakte dhe të ndaluarit do të kenë aftësitë për të patur avokatë mbrojtës. Human Rights Watch thotë se gjykatat ushtarake janë të paparanueshme. " NëGuantanamo ka 229 të ndaluar. Nuk është ende e qartë se sa do të lirohen, sa dalin para gjykatave apo sa do të mbeten të ndaluar.//mm//